Χοιρινό καρέ ψημένο σε γάλα
Ψημένο πάνω σε φύλλα φασκόμηλου ή δεντρολίβανο, με γάλα και λεμόνι, το χοιρινό καρέ γίνεται εξαιρετικά νόστιμο και μυρωδάτο. Αν θέλουμε τη σάλτσα πιο λεία, μπορούμε να τη σουρώσουμε.
1 χοιρινό καρέ, βάρους 2.200 γρ. περίπου, χωρίς πέτσα και πολύ λίπος, 60 ml ελαιόλαδο, 4 σκελίδες σκόρδο, κοµµένες στη µέση κατά µήκος, 15 γρ. φρέσκα φύλλα φασκόµηλου ή δεντρολίβανου (βρίσκουµε φρέσκα σε γλαστράκια, σε φυτώρια και στο τµήµα µαναβικής µεγάλων σούπερ µάρκετ), 1 λίτρο γάλα, φρέσκο, ξύσµα από 2 λεµόνια, χυµός από 1 λεµόνι, αλάτι, φρεσκοτριµµένο πιπέρι
Για να φτιάξουμε το χοιρινό καρέ αρχικά προθερµαίνουµε τον φούρνο στους 230°C (σκάλα 6-7 στο γκάζι).Σε ένα µέτριο ταψί, που ιδανικά να χωράει το καρέ ίσα-ίσα, απλώνουµε το σκόρδο και τα φρέσκα φύλλα του µυρωδικού που επιλέξαµε και από πάνω βάζουµε το καρέ. Αλατοπιπερώνουµε και περιχύνουµε µε το ελαιόλαδο. Ψήνουµε για περίπου 20 λεπτά, µέχρι να ροδίσει. Βγάζουµε για λίγο από τον φούρνο και το περιχύνουµε µε το γάλα. Συνεχίζουµε το ψήσιµο για άλλα 5-6 λεπτά, µέχρι να αρχίσει το γάλα να κοχλάζει. Ξαναβγάζουµε από τον φούρνο, περιχύνουµε µε τον χυµό λεµονιού και πασπαλίζουµε µε το ξύσµα. Βάζουµε πάλι στον φούρνο και ψήνουµε για περίπου 20 λεπτά, µέχρι να ροδίσει καλά στην επιφάνεια. Χαµηλώνουµε τη θερµοκρασία στους 160° C (σκάλα 2 στο γκάζι) και µαγειρεύουµε για l-11/4 ώρα, µέχρι να µαλακώσει. Αλείφουµε το χοιρινό µε τα υγρά στο ταψί κάθε 30 λεπτά. ∆εν σκεπάζουµε το κρέας, ώστε να γίνει τραγανό το λίπος του.Για να ελέγξουµε αν το χοιρινό έχει ψηθεί, τρυπάµε το κρέας στο κέντρο µε ένα κοφτερό µαχαίρι ή καλαµάκι. Τα υγρά που θα βγούν πρέπει να είναι διαφανή. ∆ιαφορετικά, αν είναι ροζ, ψήνουµε λίγα λεπτά ακόµα. Ξεφουρνίζουµε και αφήνουµε το κρέας να σταθεί για 10 λεπτά πριν το κόψουµε.Αν θέλουµε, σουρώνουµε τη σάλτσα (δεν είναι απαραίτητο, αλλά µπορεί να φαίνεται σβολιασµένη) και τη σερβίρουµε µε το χοιρινό καρέ.  Συνδυάζεται εξαιρετικά µε ψητά λαχανικά.
Γάλα,Λεμόνι,Χοιρινό